DOLOŽKA ZLUČITEĽNOSTI
návrhu vyhlášky s právom Európskej únie


	1.
	Navrhovateľ vyhlášky: Ministerstvo cestovného ruchu a športu Slovenskej republiky

	
	

	2.
	Názov návrhu vyhlášky: Vyhláška Ministerstva cestovného ruchu a športu Slovenskej republiky ktorou sa ustanovujú podrobnosti o štruktúre a vedení registra jednotiek pre poskytovanie služieb krátkodobého prenájmu ubytovania, spôsobe a formáte zápisu údajov do registra, typoch jednotiek a o poskytovaní údajov z registra

	
	

	3.
	Predmet návrhu vyhlášky:


	
	a) je upravený v primárnom práve Európskej únie
Čl. 6, 21, 114 a 169 Zmluvy o fungovaní Európskej Únie (Ú. v. EÚ C 202, 7. 6. 2016)

b) je upravený v sekundárnom práve Európskej únie
· Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016); gestor: Úrad na ochranu osobných údajov Slovenskej republiky, 
· Nariadenie Európskeho parlamentu a Rady (EÚ) 2018/1724 z 2. októbra 2018 o zriadení jednotnej digitálnej brány na poskytovanie prístupu k informáciám, postupom a asistenčným službám a službám riešenia problémov a o zmene nariadenia (EÚ) č. 1024/2012 (Ú. v. EÚ L 295, 21.11.2018); gestor: Ministerstvo investícií, regionálneho rozvoja a informatizácie Slovenskej republiky,
· Nariadenie Európskeho parlamentu a Rady (EÚ) 2022/2065 z 19. októbra 2022 o jednotnom trhu s digitálnymi službami a o zmene smernice 2000/31/ES (akt o digitálnych službách) (Ú. v. EÚ L 277, 27.10.2022); gestor: Ministerstvo investícií, regionálneho rozvoja a informatizácie Slovenskej republiky, 
· Nariadenie Európskeho parlamentu a Rady (EÚ) 2024/1028 z 11. apríla 2024 o zbere a poskytovaní údajov týkajúcich sa služieb krátkodobého prenájmu ubytovania a o zmene nariadenia (EÚ) 2018/1724 (Ú. v. EÚ L, 2024/1028, 29.4.2024); gestor: Ministerstvo cestovného ruchu a športu Slovenskej republiky,
 

c)  je upravený v judikatúre Súdneho dvora Európskej únie
· vec C-390/18 Airbnb Ireland UC (regulačné povinnosti pri poskytovaní služieb krátkodobého ubytovania)
· vec C-400/08 Commission v. Spain (služby cestovného ruchu a sloboda poskytovania služieb),
· C-724/18 (Cali Apartments SCI a HX)



	
	


4. Záväzky Slovenskej republiky vo vzťahu k Európskej únii:  
a) lehota na prebranie príslušného právneho aktu Európskej únie, príp. aj osobitná lehotu účinnosti jeho ustanovení
Lehota na implementáciu nariadenia (EÚ) 2024/1028 je 20. mája 2026.
b) informácia o začatí konania v rámci „EÚ Pilot“ alebo o začatí postupu Európskej komisie alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení
Proti Slovenskej republike nie je vedené konanie v rámci EU Pilot ani konanie podľa článkov 258 a 260 ZFEÚ v predmetnej oblasti.
c) informácia o právnych predpisoch, v ktorých sú uvádzané právne akty Európskej únie už prebraté spolu s uvedením rozsahu ich prebrania, príp. potreby prijatia ďalších úprav


5. Návrh vyhlášky je zlučiteľný s právom Európskej únie:  
úplne 

